**УНИВЕРЗИТЕТ У НИШУ Образац Д2**

**ФИЛОЗОФСКИ ФАКУЛТЕТ**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ИЗВЕШТАЈ О НАУЧНОЈ ЗАСНОВАНОСТИ ТЕМЕ ДОКТОРСКЕ ДИСЕРТАЦИЈЕ** | | | | | | | | |
|  | | | | | | | | |
| **ПОДАЦИ О КАНДИДАТУ** | | | | | | | | |
| Презиме, име једног родитеља и име | | | Јовановић, Данијел, Немања | | | | | |
| Датум и место рођења | | | 04.03.1990. године, Ниш | | | | | |
| **Основне студије** | | | | | | | | |
| Универзитет | | | **Ниш** | | | | | |
| Факултет | | | **Филозофски факултет** | | | | | |
| Студијски програм | | | **Србистика** | | | | | |
| Звање | | | **Дипломирани филолог** | | | | | |
| Година уписа | | | **2009/2010.** | | | | | |
| Година завршетка | | | **2015.** | | | | | |
| Просечна оцена | | | **9,02** | | | | | |
| **Мастер студије, магистарске студије** | | | | | | | | |
| Универзитет | | | **Ниш** | | | | | |
| Факултет | | | **Филозофски факултет** | | | | | |
| Студијски програм | | | **Мастер академске студије филологије (модул српска и компаративна књижевност)** | | | | | |
| Звање | | | **Мастер филолог** | | | | | |
| Година уписа | | | **2015/2016.** | | | | | |
| Година завршетка | | | **2016.** | | | | | |
| Просечна оцена | | | **10,00** | | | | | |
| Научна област | | | **Теорија књижевности** | | | | | |
| Наслов завршног рада | | | **Адресант и адресат у лирској поезији** | | | | | |
| **Докторске студије** | | | | | | | | |
| Универзитет | | | **Ниш** | | | | | |
| Факултет | | | **Филозофски факултет** | | | | | |
| Студијски програм | | | **Докторске академске студије филологије** | | | | | |
| Година уписа | | | **2017.** | | | | | |
| Остварен број ЕСПБ бодова | | | **120,00** | | | | | |
| Просечна оцена | | | **9,86** | | | | | |
| **ПРИКАЗ НАУЧНИХ И СТРУЧНИХ РАДОВА КАНДИДАТА** | | | | | | | | |
| **Р. бр.** | **Аутор-и, наслов, часопис, година, број волумена, странице** | | | | | | **Категорија** | |
| 1 | Јовановић, Немања, „Маргинализоване групе у роману Ловац на јелене Халеда Хосеинија” у: *Перцепција другог као другачијег [Електронски извор]: зборник радова са II интердисциплинарног студентског скупа „Карловачки дани слободне мисли“*(главни и одговорни уредник Андреа Ратковић), „Центар за афирмацију слободне мисли“, Сремски Карловци, 2016, стр. 183-193. | | | | | |  | |
| *У роману Ловац на змајеве Халеда Хосеинија тематизују се две маргинализоване групе: Хазари у Авганистану и Авганистанци као избеглице у Сједињеним Америчким Државама. Заједничко обема маргинализованим групама је што чине мањински део становништва у свом окружењу и што обе групе осуђује већинско становништво средине. Међу овим маргинализованим групама има и пуно разлика, те се у роману прави паралела међу њима. Роман приказује судбину угледне авганистанске породице из перспективе њеног члана, Амира. Амирово детињство у Авганистану обележено је робовласничким односом Авгана према Хазарима. Аутодијегетички приповедач казује причу о свом животу из перспективе одраслог човека, који је постао држављанин Сједињених Америчких Држава, након што је његова породица емигрирала због рата у Авганистану. Нова средина утицаће на промену статуса Амирове породице у друштву, али и на међусобне породичне односе. Заправо, јунаци романа, који су синегдоха свих избеглица арапског порекла, постаће маргинализована група у новом окружењу.* | | | | | |
| Рад припада научној области докторске дисертације | | | **ДА** | НЕ | ДЕЛИМИЧНО |  | |
| 2 | Јовановић, Д. Немања, „Контрасти у приповеци *Школска икона* Лазе К. Чазаревића“ у: *Наслеђе: часопис за књижевност, језик, уметност и културу* (главни и одговорни уредник Драган Бошковић) - год. XIV, бр. 36 (2017), „Филолошко-уметнички факултет“, Крагујевац, 2017, стр. 183-196. | | | | | | М24 | |
| *Лаза К. Лазаревић је у својим приповеткама исказао амбивалентан став према патријархалној заједници. У овом раду истражујемо интенције аутора у приповеци Школска икона, не бисмо ли утврдили какав је Лазаревићев однос према патријархалном систему вредности у овом делу. Користимо наратолошки приступ како бисмо увидели какав је однос приповедача према ликовима сеоског попа и новог учитеља који су носиоци различитих идеологија. Приповедачеви коментари о ликовима, дескрипције јунака и уопште, начини карактеризације актера, јасно указују на то да је аутор стао на страну старих и традиционалних патријархалних норми. Можемо закључити да Лаза К. Лазаревић није ни у једној својој приповеци био приврженији патријархалном систему вредности као што је то случај са приповетком Школска икона.* | | | | | |
| Рад припада научној области докторске дисертације | | | **ДА** | НЕ | ДЕЛИМИЧНО |  | |
| 3 | Јовановић, Д. Немања, „Адресат у лирској поезији“ у: *FilologiaMediana 9,* годна IX, број 9, „Филозофски факултет Универзитета у Нишу“, Ниш, 2017, стр. 199-213. | | | | | | М51 | |
| *Лирска поезија, као чин вербалне комуникације, подразумева комуникацију између адресанта и адресата, који су текстуалне категорије. У српској науци о књижевности проучавање адресата у лирској поезији је у потпуности занемарено, будући да о овом феномену није написан ниједан рад до сада. Из тог разлога, првенствени циљ ове студије је да укаже на значај примаоца лирске поезије који је уписан у текст и самим тим отвори једно ново поље у проучавању поезије. У овом раду истражујемо и карактеристике адресата у зависности од тога да ли јесте или није део предочене дијегезе, користећи као методолошки оквир посткласичну когнитивну наратологију и савремене теорије читања. Збирке песама Кора и Непочин поље Васка Попе чине примарну грађу јер су подесне да се на њима истражују жељени феномени.* | | | | | |
| Рад припада научној области докторске дисертације | | | **ДА** | НЕ | ДЕЛИМИЧНО |  | |
| 4 | Јовановић, Д. Немања, „Адресант у лирској поезији“ у: Језик и књижевност у глобалном друштву, „Филозофски факултет Универзитета у Нишу“, 2017, стр. 163-175. | | | | | |  | |
| *Лирска поезија, као чин вербалне комуникације, подразумева комуникацију између адресанта и адресата, који су текстуалне категорије. У овом раду управо се говори о ентитетима посредовања у лирској поезији. Задатак који смо пред собом имали је да утврдимо може ли се у лирској поезији говорити о дијегетичким начинима и нивоима посредовања, те може ли нам овакав приступ помоћи у тумачењу лирске поезије. За остваривање овог задатка руководили смо се теоријским оквирима посткласичне когнитивне наратологије и савремених теорија читања. Збирке песама Кора и Непочин поље Васка Попе чине примарну грађу за истраживање датих феномена.* | | | | | |
| Рад припада научној области докторске дисертације | | | **ДА** | НЕ | ДЕЛИМИЧНО |  | |
|  |  |  |  |  |  |  |  |
| 5 | Јовановић, Д. Немања, „Нова читања стваралаштва Алексе Шантића“ у: *FilologiaMediana 9,* годна IX, број 9, „Филозофски факултет Универзитета у Нишу“, Ниш, 2017, стр. 713-718. | | | | | | М51 | |
| *Рад представља приказ зборника Песничке теме и поетички модели Алексе Шантића (2017) уредника Јована Делића и Бојана Чолића. Горан Радоњић примећује како је Шантић одличан пример песника о коме имамо формирану идеју као о једном класику уз којег увек стоје као стереотипни епитети одређене оцене и фразе великих критичара и историчара књижевности, што нам отежава да га сагледамо на комплекснији, па и на свестранији начин. Зборник научних радова о песништву Алексе Шантића покушава да одговори на питање има ли и данас изазова у тумачењу Шантићевог песничког дела, преиспитујући накалемљени критичарски дискурс о поезији Алексе Шантића по коме се оњему говори само као о конзервативцу, традиционалисти, песнику на међи књижевних епоха, песнику социјалних и родољубивих песама, који је тек једном ногом крочио у поезију модерне, на тло на коме владају Јован Дучић и Милан Ракић.* | | | | | |
| Рад припада научној области докторске дисертације | | | **ДА** | НЕ | ДЕЛИМИЧНО |  | |
| **НАПОМЕНА**: уколико је кандидат објавио више од 5 радова, додати нове редове у овај део документа | | | | | | | | |
| **ИСПУЊЕНОСТ УСЛОВА КАНДИДАТА ЗА ПОДНОШЕЊЕ ЗАХТЕВА ЗА ОДОБРАВАЊЕ ТЕМЕ** | | | | | | | | |
| **Кандидат испуњава услове предвиђене Законом о високом образовању, Статутом Универзитета и Статутом Факултета да поднесе захтев за одобравање теме докторске дисертације** | | | | | | | **ДА** | **НЕ** |
| *образложење* | | | | | | | | |
| **ИСПУЊЕНОСТ УСЛОВА МЕНТОРА** | | | | | | | | |
| Име и презиме, звање | | Снежана М. Милосављевић Милић, редовни професор | | | | | | |
| Ужа научна област за коју је изабран у звање | | Српска и компаративна књижевност (Теорија књижевности и Методологија науке о књижевности) | | | | | | |
| Датум избора | | 27. 01. 2015. | | | | | | |
| Установа у којој је запослен | | Филозофски факултет Универзитета у Нишу | | | | | | |
| Е-пошта | |  | | | | | | |
| **Најзначајнији радови ментора из научне области којој припада тема докторске дисертације** | | | | | | | | |
| **Р. бр.** | **Аутор-и, наслов, часопис, година, број волумена, странице** | | | | | | **Категорија** | |
| 1 | Snežana Milosavljević Milić, Virtuelni narativ – ogledi iz kognitivne naratologije, Sremski Karlovci - Novi Sad, Niš: Izdavačka knjižarnica Zorana Stojanovića, Filozofski fakultet, (2016), 280 str. – ISBN 978-86-7379-420-4, ISBN 978-86-7543-325-5 | | | | | | **М 42** | |
| 2 | Snežana Milosavljević Milić, Notions on Atmosphere – Toward the Limits of Narrative Understanding, Primerjalna književnost (Ljubljana) 43.1 (2020), ISSN 0351-1189, ISSN 2591-1805, 31–50, https://orcid.org/0000-0002-0313-6849, UDK 82.0-3 | | | | | | **М 23** | |
| 3 | Snežana Milosavljević Milić, Kognitivna naratologija, Književna istorija, XLVII br. 155, (2015), str. 11-23. – UDK 82.0 ISSN 0350-6428 | | | | | | **М 24** | |
| 4 | Snežana Milosavljević Milić, Psihodelična moć književnosti – savremeni književnoteorijski kontekst. U: Srpski jezik, književnost, umetnost, Zbornik radova sa X Medjunarodnog naučnog skupa održanog u Kragujevcu, 23.25. 10. 2015, knjiga II, ROCK ‘N’ ROLL, Kragujevac, FILUM, (2016), str. 95-101. – ISBN 978-86-85991-95-0 | | | | | | **М 14** | |
| 5 | Snežana Milosavljević Milić, Fantasic Storyworlds and Transfictionality of Literary Characters. . Facta Universitates, SERIES: LINGUISTICS AND LITERATURE, Vol. 18, No 1, 2020, 9-18, ISSN 0354-4702 (Print), ISSN 2406-0518 (Online) | | | | | | **М 51** | |

|  |  |  |  |
| --- | --- | --- | --- |
| **Менторства у последње три године** | | | |
| **Р. бр.** | **Име и презиме докторанда, тема докторске дисертације, факултет/универзитет** | **Датум именов.** | **Датум одбране** |
| 1. | Мирјана Бојанић Ћирковић, *Типологија читалаца у романима Милорада Павића из угла савремених теорија читања*, Филозофски факултет Универзитета у Нишу | 03.06.2015. | 14.05.2018 |
| 2. | Данијела Петровић, *Конструкција наративног идентитета у романима Давида Албахарија и Владимира Тасића насталим у Канади*, Филозофски факултет Универзитета у Нишу | 25. 05. 2017. | 02. 04. 2018. |
| 3. | Нина Говедар, Примјена савремених књижевнотеоријских приступа у настави књижевности на примјеру дјела Иве Андрића, Филозофски факултет Пале, Универзитет у Источном Сарајеву | 18. 02. 2020. | 03. 07. 2020. |
| 4. | Јелена Милић, Хронотоп Београда у уметничкој прози Светлане Велмар Јанковић | 26. 10. 2020. | / |
| 5. | Оливера Марковић, Теорије хумора у когнитивистичким наукама и могућност њихове примене у проучавању наративног књижевног текста | 04. 12. 2020. | / |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Ментор испуњава услове предвиђене Законом о високом образовању, Статутом Универзитета и Статутом Факултета** | | | | | | | | **ДА** | **НЕ** |
| *образложење* | | | | | | | | | |
| **ОБРАЗЛОЖЕЊЕ ТЕМЕ** | | | | | | | | | |
| Предлог наслова теме докторске дисертације | | | Поетика емоционалног одговора у књижевности | | | | | | |
| Научно поље | | | Друштвено-хуманистичке науке | | | | | | |
| Научна област | | | Филолошке науке, Наука о књижевности | | | | | | |
| Ужа научна област | | | Српска и компаративна књижевност | | | | | | |
| Научна дисциплина | | | Теорија књижевности | | | | | | |
| 1. | Предмет научног истраживања *(до 800 речи)* | | | | | | | | |
| У раду ће бити указано на значај који емоционални одговор читаоца на књижевно-уметнички текст има у процесу естетске рецепције. Појам „емоционални одговор“ у књижевности односи се на специфичну врсту читаочевог одговора на књижевно-уметничко дело. Проучавање овог феномена не подразумева само истраживање односа читалаца према садржају уметничких творевина, већ емоционални одговор зависи од многих елемената попут форме, структуре, интенције аутора, текста и читаоца, хоризонта очекивања или наративних поступака. На пример, када чујемо вест на телевизији да је у пожару погинуло тридесеторо људи, након чега убрзо следи вест о временској прогнози, тужну вест у погледу наше реакције примили смо на нивоу информације – можемо бити запрепашћени у тренутку, али не и претерано емотивно дирнути. Али ако смо о таквом догађају прочитали књигу, упознали се са свим жртвама, њиховим стремљењима, надама, искушењима, са занимљивим догађајима из њиховог живота, сам садржај бисмо много трагичније доживели, не само због већег броја информација, већ и због времена које смо посветили читању током којег смо се поистовећивали са ликовима/личностима, као и због начина на који су нам њихови животи приказани.  Иако је у науци о књижевности термин „емоционални одговор“ новијег датума и тековина је теорија читања XX века, о видовима емоционалног одговора се писало од античких времена. Штавише, у античко доба више пажње се посвећивало овом феномену будући да се сматрао важнијим сегментом уметничког стваралаштва него што ће то бити случај у теоријској пракси потоњих периода, све до сентиментализма, романтизма и савремених афективних поетика попут афективне наратологије. Да емоционални одговор зависи од сижеа уметничог дела, запазио је још Аристотел у својој *Поетици*. Међутим, вишедеценијска књижевнотеоријска пракса XX века, почевши од руског формализма, показивала је тенденцију минимализовања или игнорисања значаја емоција у књижевности. Због тога је данас важно вратити се емоционалном одговору и преиспитати вишевековни књижевнотеоријски дискурс у којем је посебна пажња посвећена емоцијама у књижевности.  Према Дејвиду Кречу (David Krech) и Ричарду Крачфилду (Richard Crutchfield) термин „емоција“ се односи на узбуђено стање организма које се манифестује на три начина: кроз емоционални доживљај, кроз емоционално понашање и кроз физиолошке промене у телу. Поменута дефиниција указује на то да су психолози приликом дефинисања емоција узели као важан критеријум контекст, односно наратив (емоционални доживљај) који проузрокује промену. И сама етимологија речи „емоција“, која потиче од латинског глагола „motere“ у значењу „кретати се“ и префикса „е“ дала је реч која значи „кретати се напред“, што указује на фундаменталну покретачку функцију емоција. У том смислу, емоције имају значајну улогу у процесу рецепције одређеног наратива, посебно у тумачењу његовог смисла и значења.  Феномену емоционалног одговора приступићемо с аспекта естетике како бисмо утврдили да ли је уопште оправдано говорити о емоцијама приликом валоризације естетске вредности књижевног дела. Наиме, појам „естетика“ по етимологији речи означава „осећај“, али се од дефинисања естетике као науке о лепом Александра Баумгартена 1750. године, сам термин „естетика“ употребљавао у општијем значењу него што је то био случај у античко доба. Током XIX и XX века, естетичари су се феноменом „лепог“ бавили прилазећи му с различитих аспеката, од којих су неки подразумевали крајњу иманенцију (нпр. класична немачка естетика) или контекстуализацију уметности (нпр. позитивизам Иполита Тена), тако да су се улога и значај реципијента готово у потпуности занемаривали.  Уметност, па самим тим и књижевност, има незаменљиву и кључну улогу у развоју емоционалне интелигенције код човека, на шта указују истраживања савремених психолога попут Кита Оутлија (Keith Oatley),Џенифера Џенкинса (Jennifer Jenkins) и Џерома Кејгана (Jerome Kagan). Из тог разлога, презентоваћемо најупечатљивије закључке које су извели савремени психолози разматрајући значај емоција у човековом животу.  Такође, како бисмо извели одређене закључке о улози емоција у различитим друштвеним дискурзивним праксама, указаћемо на моделе политичке манипулације емоционалним одговором.  Истраживање ће обухватити анализу књижевнотеоријског дискурса посвећеног истраживању емоционалног одговора од античких времена до данас. У том смислу, посебну пажњу посветићемо савременој посткласичној афективној наратологији и радовима Патрика Колм Хогана (PatrickColmHogan), најутицијанијег аутора ове наратолошке оријентације.  Полазећи од П. К. Хоганових настојања да ревидира књижевнотеоријске појмове класичне наратологије узимајући у обзир и њихову фунцију на плану изазивања емоционалног одговора реципијената, покушаћемо да додатно преиспитамо досадашња наратолошка истраживања и укажемо на наративне стратегије које су усмерене ка изазивању различитих емоција у књижевности.  Након теоријско-аналитичког првог дела, други део научног истраживања биће апликативно-интерпретативни; у његовом фокусу биће анализа изабраних књижевно-уметничких дела из историје српске књижевности, са аспекта поетике емоционалног одговора и афективне наратологије. Књижевни текстови бирани су тако да репрезентују различите књижевне жанрове и епохе, а све у циљу компаративне анализе интенција усмерених ка различитим емоционалним одговорима читаоца. Полазећи од поетике емоционалног одговора као методолошког оквира интерпретације, интерпретираћемо *Житије Светог Симеона* од Светог Саве, лирску песму „Кад млидијах умрети“ Бранка Радичевића, приповетке „Швабица“ и „Први пут с оцем на јутрење“ Лазе Лазаревића, роман *Проклета авлија* Иве Андрића и збирку песама *Кора* Васка Попе. | | | | | | | | | |
| 2. | Усклађеност проблематике са коришћеном литературом *(до 200 речи)* | | | | | | | | |
| Иако је европска филозофска мисао у свом зачетку најављивала пут ка подробном истраживању емоција, њихово изучавање у науци дуго је било занемаривано и маргинализовано. К. Оутли наводи да у западној култури постоји сумњичавост према емоцијама која потиче од Платона „koji je smatrao da se emocijama ne može vjerovati jer izviru iz nižih dijelova uma i izopačene pameti“. Стубове позитивизма поставили су Георг Вилхелм Фридрих Хегел, Чарлс Дарвин и Сигмунд Фројд који су у својим делима заступали тезу о емоцијма као заосталом трагу наше еволуције која води порекло од животиња. Тако је Г. В. Ф. Хегел предност давао рационалној и интелектуалној научној и филозофској делатности, Ч. Дарвин у књизи *Изражавање емоција код човека и животиња* из 1872. године указао је на то да су емоције имале значајну улогу у еволуцији човека, али да данас оне само спутавају даљи прогрес човека као цивилизованог и рационалног бића, а С. Фројд је скретао пажњу на психолошке поремећаје изазване екстремним емоционалним стањима које помућују свест и рационално расуђивање.  Из тог разлога, према мишљењу психолога Зорана Миливојевића, у западној култури дошло је до расцепа између интелектуалног и афективног, што је условолио да се о емоцијама размишља са предрасудима које подразумевају да су оне ирационалне, да се треба борити против њих и одупирати им се. Савремени човек осећа стид због сопствене осећајности због чега исту скрива од осталих људи, а „nerazumevanje sopstvene osećajnosti nužno vodi u nerazumevanje tuđe osećajnosti, a ova se manifestuje kao nelagoda ili strah pred tuđim osećanjima, odnosno pred tuđom iracionalnošću“. Последица оваквог става према емоцијама је та да савремени човек западне културе ствара отклон према непријатним осећањима, јер живи у цивилизацијским благодатима инфантилног хедонизма, чиме се „smanjila njegova osetljivost prema situacijama koje izazivaju prijatna osećanja“, те је као идеал савремени човек прихватио културу равнодушности или „cool“ културу.  Савремени приступ емоцијама у науци тежи да укаже на огроман значај који емоције имају у животу човека, уклањајући поменуте предрасуде из научног дискурса. На емоције се тако гледа као на реакцију човека на нешто што је њему важно, као на главни покретач свих човекових делатности, а на њихово познавање и разумевање као на најзначајнији предуслов добрих међуљудских односа. Велики допринос промени парадигме када су у питању истраживања у области емоција, дао је когнитивистички приступ у друштвено-хуманистичким наукама који заступа тезу да емоције нису толико ирационалне као што се раније сматрало, већ да њихово постојање и манифестација имају итекако рационалних оправдања. У том смислу, савремени психолози посебно истичу значај уметности, пре свега књижевности, за човеково препознавање и разумевање емоција, као и за развој емоционалне интелигенције, од којих умногоме зависи квалитет живота.  Под утицајем позитивизма и текстоцентричних поетика XX века, попут феноменологије, формализма, нове критике или структурализма, и књижевнотеоријски дискурс је занемарио значај и функцију емоционалног одговора на уметничко дело. Из тог разлога, сматрамо да је важно указати на текстове филозофа и теоретичара књижевности од античких времена до данас који су тематизовали поменути феномен, како бисмо на трагу њихових истраживања емоционалног одговора дали и свој допринос овој теми. | | | | | | | | | |
| 3. | Циљеви научног истраживања *(до 500 речи)* | | | | | | | | |
| Основни циљеви научног истраживања били би:   1. Указивање на значај емоционалног одговора за естетску рецепцију књижевно-уметничког дела 2. Синтетички преглед теоријске мисли о емоционалном одговору у корпусу нормативне поетике 3. Анализа начина и узрока маргинализације питања емоционалног одговора као рецептивне компетенције у поетикама и теоријско-методолошким текстовима XIX и XX века 4. Ревидирање појмова класичне наратологије узимањем у обзир и емоционалног одговора читаоца 5. Демонстрација примене поетике емоционалног одговора при тумачењу текстова из историје српске књижевности 6. Истицање есенцијалне улоге књижевности за развој човекове емоционалне интелигенције | | | | | | | | | |
| 4. | Очекивани резултати, научна заснованост и допринос истраживања *(до 200 речи)* | | | | | | | | |
| Указивањем на значај емоциноналног одговора реципијента на књижевно-уметничко дело настојимо да подстакнемо даља истраживања овог феномена у књижевнотеоријском дискурсу. Сматрамо да афективни заокрет или повратак истраживањима емоционалног одговора може допринети квалитетнијем методолошком приступу при тумачењу књижевних дела. С обзиром на то да савремени психолози посебно истичу значај уметности и књижевности за развој емоционалне интелигенције, самосвести и менталног здравља људи, подизање свести о значају емоционалног одговора може дати допринос и истраживањима у области методологије наставе српског језика и књижевности. | | | | | | | | | |
| 5. | Примењене научне методе *(до 300 речи)* | | | | | | | | |
| У истраживању ће бити примењен методолошки плурализам који обухвата: историјски метод – преглед књижевнотеоријских текстова од антике до данас; критику читаочевог одговора – значај и функција емоционалног одговора у књижевности; наратолошки метод – књижевнотеоријска решења у посткласичној (афективној) наратологији; дескриптивни и аналитичко-синтетички метод. | | | | | | | | | |
| Предложена тема се прихвата неизмењена | | | **ДА** | | | **НЕ** | | | |
| Коначан наслов теме докторске дисертације | | | Поетика емоционалног одговора у књижевности | | | | | | |
| **ЗАКЉУЧАК** *(до 100 речи)* | | | | | | | | | |
| Детаљним истраживањем генезе емоционалног одговора у домену историјске поетике указаће се на континуитет овог поетичког топоса и на његов значај у естетској рецепцији књижевноуметничког дела. У процесу критичке анализе модерних достигнућа књижевнонаучне мисли 19. и 20. века уочено је занемаривање феномена емоционалног одговора као саставног елемента структуре књижевног дела и читаочевих рецептивних компетенција. Методолошки путокази, на које је крајем 20. века у хуманистици и науци о књижевности утицао афективни заокрет, реактуелизовали су значај питања емоционалног одговора у књижевности и неопходност његове ревалоризације, како на нивоу теоријског дискурса, тако и на нивоу књижевноисторијске и критичке интерпретације књижевних дела. Релевантност ових увида и истраживачких хипотеза биће манифестована у тумачењу дела српске књижевности са различитим периодизацијским и жанровским предзнаком. | | | | | | | | | |
| **ПОДАЦИ О КОМИСИЈИ** | | | | | | | | | |
| Број одлуке НСВ о именовању Комисије | | | | **8/18-01-010/20-014** | | | | | |
| Датум именовања Комисије | | | | **4. 12. 2020. године** | | | | | |
| **Р. бр.** | | **Име и презиме, звање** | | | | | **Потпис** | | |
| 1. | | Др Јелена Арсенијевић Митрић, ванредни професор | | | | председник |  | | |
| Теоријске књижевне дисциплине и општа књижевност | | | Филолошко-уметнички факултет у Крагујевцу | |
| (Научна област) | | | (Установа у којој је запослен) | |
| 2. | | Др Снежана Милосављевић Милић, редовни професор | | | | ментор, члан |  | | |
| Српска и компаративна књижевност | | | Филозофски факултет у Нишу | |
| (Научна област) | | | (Установа у којој је запослен) | |
| 3. | | Др Мирјана Бојанић Ћирковић, доцент | | | | члан |  | | |
| Српска и компаративна књижевност | | | Филозофски факултет у Нишу | |
| (Научна област) | | | (Установа у којој је запослен) | |
| Датум и место:  …17. 01. 2021. Ниш…………………………… | | | | | | | | | |